สวัสดีครับ คือเมื่อวันเสาร์ก่อนออกไปทำงาน ผมปกติดี ทำงานผ่านไป30นาทีผมมีอาการหนาวสั่น มือซีดชา ปวดเมื่อยตามตัว เลยกลับบ้านกินยาแล้วนอน ตื่นขึ้นมาอาการดีขึ้นเยอะแต่ยังอ่อนเพลียนิดๆ พอค่ำๆผมมีอาการหนาวสั่นอีก เลยกินยาแล้วนอน อาการก็ดีขึ้น ตอนเช้าวันอาทิตย์อาการผมหายปกติ พอตอนค่ำวันอาทิตย์ก็หนาวนิดๆ ผมกินยาแล้วนอน ตื่นเช้ามาวันนี้อาการผมยังมีหนาวนิดๆ แบบนี้ผมเป็นไข้อะไรครับ ต้องไปพบแพทย์ไหมครับ
สวัสดีค่ะ อาการไข้ หนาวสั่น อาจเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ